PSS

PLAN FOR SIKKERHED OG SUNDHED

**Byggesag: XXXXXXXXXXXXXXX (navn)**

Dato.: , Rev.:

Ansvarlig for PSS:

1. **Byggeprojektet**

Byggeprojektet består i renovering og ombygning af adresse. **XXXXXXXXXXXXXXX** ombygges bl.a. til YYYYYYYYYYYYYYYY.

1. **Adresseliste mv. for byggesagen**

Organisationsplan med aktører, adresseliste, telefon og mail. Se **Bilag 1.**

1. **Info om Bygherres ”XXXXXXXXXXXXXXX” byggeplads**

På bygherres ”XXXXXXXXXXXXXXX” byggepladser overholder vi kravene i lovgivningen herunder arbejdsmiljø- og miljølovgivning. Vi har vi et fælles ansvar for, at byggepladsen er et godt sted at arbejde. Her hjælper vi hinanden med at huske at bruge de korrekte hjælpe og værnemidler. Efterlad byggepladsen som du selv vil modtage den.

**Bygherre ”XXXXXXXXXXXXXXX”** har **målene 0 ulykker og sygdomme** – vision Zero. Se link til [Vision Zero folder](https://at.dk/media/3612/kvikguidevisionzerointeraktiv3.pdf). Vision Zero handler om at fokusere på det, man gerne vil have mere af, nemlig god sikkerhed i højere grad end udelukkende at tale om og måle på det, man ikke vil have, nemlig ulykker og sygdomme. Det handler også om ikke at skjule de fejl man begår, men at lære af dem.

1. **Opstartsmøde, sikkerhedsmøder og runderinger**

Der holdes opstartsmøder efter aftale med sikkerhedskoordinatorerne inden start på pladsen. Runderinger og Sikkerhedsmøder afholdes hver anden mandag kl. 8.00 henholdsvis 12.00. Runderinger udføres ved anvendelse af mønsterarbejdspladsmetoden.

I forbindelse med tilløb til ulykke eller sundhedsskader, indkaldes der med maximalt 24 timers varsel til ekstra ordinært sikkerhedsmøde.

Runderinger udføres med en til to entreprenører før sikkerhedsmødet.

**Vi mødes 30 min før hvor sikkerhedsmødet afholdes.**

1. **Byggepladstegning**

Byggepladstegningernefor hver etage er opsat på infotavlen ved indgangen til byggepladsen, og på byggeledelsens kontor, se **Bilag 2**.Transport, adgangs- og flugtveje samt eksisterende risici og fælles arbejdsområder er angivet på byggepladstegningen.

Der sættes infotavle op ved hovedindgangen til byggepladsen og flytbare sikkerhedsstandere op, som anvist på byggepladstegning. På sikkerhedsstanderne vil der være førstehjælpskasser, øjenskyld og alarmplan.

1. **Tidsplan**

Tidsplan findes på byggeledelsens kontor. Se **Bilag 3**.

De perioder, hvor der eventuelt skal udføres særligt farligt arbejde, fremgår af tidsplanen.

1. **Fællesområder og fælles sikkerhedsforanstaltninger**

Fællesområder er defineret som de områder, hvor der er to eller flere entreprenører, der arbejder samtidigt i en periode.

Fællesområder kan derfor ændre sig eller flyttes gennem udførelsesfasen, men **normalt vil hele byggepladsen være et fællesområde** bl.a. fordi der er fælles adgangsveje gennem områderne mv.

Hvem af entreprenørerne der er ansvarlig for etablering, vedligeholdelse og fjernelse af fælles sikkerhedsforanstaltninger fremgår af **Bilag 4.”**Aftaler om ansvar for fælleforanstaltninger, kvalitetskrav, kontrol og periode”. Der opdateres efter behov på sikkerhedsmøder. Herudover har alle har et ansvar for at sikkerheden er i orden. Sikkerheden er vores er vores fælles ansvar.

1. **Aktørernes APV, værnemidler, afspærring og skiltning for eget arbejde**

Alle firmaer skal have udarbejdet en specifik APV for det arbejde, som de skal udføre på **XXXXXXXXXXXXXXX.** Der skal bruges værnemidler, afspærres og skiltes for eget arbejde jf. APV. Sikkerhedsfodtøj skal altid anvendes, og alle der arbejder på **XXXXXXXXXXXXXXX**’s byggepladser have min. hjelm, høreværn, sikkerhedsbriller og stillet til rådighed af arbejdsgiver.

1. **Særligt farligt arbejde, særlige risici og eksisterende risici**

*Særligt farligt arbejde*, *særlige risici* og *eksisterende risici* ved arbejde på byggeprojektet **XXXXXXXXXXXXXXX** fremgår af **Bilag 5.**

Særligt farligt arbejde, arbejde med særlig risici eller eksisterende risici for andre skal varsles og koordineres rettidigt på sikkerhedsmøder. Minimum med en uges varsel. I øvrigt henvises til tidsplanen hvor særligt farligt arbejde fremgår.

*Særligt farligt arbejde*

Særligt farligt arbejde er arbejde omfattet af [**Bilag 1**](https://at.dk/regler/bekendtgoerelser/bygge-anlaegsarbejde-1989/bilag-1/) i byggepladsbekendtgørelsen. Det er fx arbejde, der indebærer særlig alvorlig risiko for at blive **begravet, at synke ned eller at styrte ned**, **montering og demontering af tunge præfabrikerede elementer mv.**

Hvis du som arbejdsgiver skal udføre særligt farligt arbejde**,** skal der udarbejdes **en skriftlig vurdering** af risici ved opgaven samt de nødvendige foranstaltninger. Dette skal man **Jf. §7 i** [**Arbejdstilsynets bekendtgørelse nr. 1989 af 9. december 2020 om bygge- og anlægsarbejde**](https://at.dk/regler/bekendtgoerelser/bygge-anlaegsarbejde-1989/#Bilag)**.** Du kan bruge **Bilag 9** i denne PSS til at udarbejde denne vurdering.

Specielt gælder også, at hvis en håndværker frembringer et hul i terræn eller et dæk / gulv, skal der etableres sikring mod nedstyrtningsfare og hullet må ikke forlades før sikring er etableret.

*Særlige risici*

Særlige risici som **støvende arbejde, støjende arbejde og nedrivningsarbejde mv.**, der fx forudsætter brug af personlige værnemidler, så beskæftigede fra andre virksomheder ikke udsættes for ulykkesrisiko eller sundhedsrisiko fra disse arbejdsprocesser. Det gælder fx også, hvis der er risiko for unødige påvirkninger som fx generende støj fra andre virksomheders arbejdsprocesser.

Foranstaltninger kan fx være at adskille arbejdsprocesser med særlige risici fra andre arbejdsprocesser. Det kan fx gøres ved en tidsmæssig forskydning af arbejdet, ved afspærring, etablering af støvvægge eller ved støjafskærmning. Nødvendig afspærring, afskærmning samt sikkerhedsskiltning af sådanne områder vil fremgå af **Bilag 4** i planen for sikkerhed og sundhed, herunder hvem der har ansvaret herfor.

*Eksisterende risici*

Er der undersøgelser der har påvist fx forurening i bygning / terræn, særlige farer ved nedbrydningsproces fx forspændt beton med wirer osv.? Disse undersøgelser eller opmærksomhedspunkter skal fremgå af PSS fx ved at vedlægge undersøgelser som bilag til PSS.

Andet – hvad med publikum, trafik og naboer?

1. **Farlige stoffer og arbejdsmiljø på byggepladsen.**

*Undersøgelser*

På byggepladsen **XXXXXXXXXXXXXXXer der** udført miljøanalyse i f. med renoveringen. Er dette gjort og foreligger dette materiale? Så skal det vedlægges som bilag til PSS.

*Arbejdsmiljø i f. med eksponering for stoffer og materialer*

Ved arbejde med eller udsættelse for stoffer og materialer skal Arbejdstilsynets regler på kemiområdet følges. Se At-vejledning C.1.3-5 - 1. januar 2003 (Opdateret januar 2020) om arbejde med stoffer og materialer. Som følge heraf skal du som entreprenør sikre at dine medarbejdere har fået den nødvendige instruktion og have følgende til rådighed for dine medarbejdere på byggepladsen:

* En **liste** over de stoffer og materialer **der anvendes**, og de **arbejdsprocesser hvor** **man udsættes** for stoffer og materialer.
* **Leverandørens sikkerhedsdatablad** for produktet eller **vejledninger** om forebyggelse af udsættelse for stoffer og materialer (fx BFA-vejledninger om støv, svejsning, bly, asbest og lign.)
* En **skriftlige risikovurdering** af anvendelsen / udsættelse for stoffer og materialer
* **Skriftlig instruktion** - hvis risikovurderingen viser der er behov for dette.

Sikkerhedsdatablad / vejledning, den skriftlige risikovurdering og en evt. skriftlig instruktion skal forevises til byggeledelse eller arbejdsmiljøkoordinatorerne på forlangende.

1. **Støv, støj og vibrationer**

Støv, støjgener og gener som følge af vibrationer skal reduceres mest muligt, og arbejdet skal planlægges, så ingen udsættes for sundhedsskadelig påvirkning, og sådan at færrest muligt personer der arbejder på byggepladsen eller bor i nærheden påvirkes. Der anvendes de mest vibrationssvage arbejdsmetoder.

Støv og støj skal begrænses / fjernes ved kilden. Der opsættes i nødvendigt omfang barrierer for støv og støj.

Støv må ikke brede sig til ikke forurenede områder eller udenfor byggepladsen. Aflejringer undgås ved løbende oprydning og rengøring i løbet af dagen ved brug af støvsuger med H filter. Se Vejledningen fra BFA B/A om støv på byggepladsen som skal følges.

1. **Udenlandsk arbejdskraft, anmeldelse i RUT, uddannelse mv.**

*Anmeldelse i RUT*

Udenlandske virksomheder, som midlertidigt udfører opgaver i Danmark, skal anmelde sig til Registret for Udenlandske Tjenesteydere (RUT). Anmeld tjenesteydelse i RUT (virk.dk)

Indenfor bygge- og anlæg, skal den udenlandske virksomhed vise sin hvervgiver dokumentation for, at virksomheden er anmeldt i RUT.

Alle informationsmaterialer, herunder PSS, arbejdsinstruktioner, risikovurdering og instruktion for kemiske produkter og -processer, sikkerhedsmødereferater mm. Skal være tilgængeligt på et sprog, som de udenlandske håndværkere forstår. Arbejdsgiveren afholder udgifterne hertil.

1. **Arbejdssprog**

Arbejdssproget er dansk. Sikkerhedsmøder, opstartsmøder, sikkerhedsinstruktion og runderinger vil foregå på dansk. Der skal altid være en person til stede fra det enkelte firma som kan oversætte til og fra dansk.

1. **Oprydning og renholdelse af byggepladsen**

Entreprenørerne og deres ansatte skal medvirke til at holde orden, ryddeligt og rent på byggepladsen, så den fremstår uden ulykkes- og sundhedsfarer. Derfor er det nødvendigt, at oprydning sættes i system og foretages løbende i løbet af dagen.

I tilfælde af at byggeledelse eller koordinator påtaler manglende oprydning af Fagentreprenørers egen arbejde eller område, skal dette færdiggøres inden for maximalt 24 timer. Der vil blive sat et andet firma til at rydde op, hvis den pågældende entreprenør ikke imødekommer byggeledelses / koordinators instrukser. Denne oprydning vil blive udført på fagentreprenørs regning.

Affaldet skal normalt kildesorteres og anbringes i de dertil indrettede affaldscontainere.

1. **Adgangs, transport og flugtveje**

Adgangs-, transport- og flugtveje er angivet på byggepladstegningen.

*Lodrette adgangsveje og transportveje til og i bygningen*

Adgang til bygningen og indvendig i bygningen sker via de eksisterende adgangsveje og trapper fra den oprindelige bygning. En af de oprindelige elevatorer er i drift. Den kan også anvendes til transport af gods mellem etagerne. Materialer til 1. sal transporteres ind via lade tårn opstillet i gården og tilhørende port ind i bygningen. Tilsvarende transporteres materialer ind i stueetagen via port i gården.

*Lodrette adgangsveje uden på bygningen*

Udvendig adgang til tag mv. kommer til at ske via?

*Flugtveje*

De oprindelige flugtveje indvendigt i den tidligere bygning er skiltet og anvendes.

1. **Byggepladsens afskærmning og aflåsning**

Byggepladsen afskærmes, så den er sikret mod uvedkommende færdsel og indtrængning i hele byggeperioden. Det sker ved skiltning og i nødvendigt omfang aflåsning. Ved arbejdstids ophør skal der dagligt foretages aflåsning af byggepladsen, så uvedkommende ikke har adgang.

1. **Sikkerhedsbestemmelser**

Hvis der opstår eller kan opstå farlige situationer fordi sikkerhedsbestemmelser ikke overholdes og anvisningerne i PSSén ikke overholdes har byggeledelse og arbejdsmiljøkoordinatorer beføjelser til at anvende disse sanktioner:

* Øjeblikkelig bortvisning
* Mundtlige og skriftlige advarsler
* Standse arbejdet
* Udføre afværge- eller arbejdsmiljøforanstaltninger for entreprenørens regning
* Ophævelse af kontrakt
1. **Beredskab**

Der er udarbejdet en overordnet beredskabsplan for arbejdet. Denne beredskabsplan ajourføres af arbejdsmiljøkoordinator B. Se beredskabsplanen i **Bilag 7 og Bilag 8** om plan ved traumatiske hændelser og psykisk førstehjælp. Herudover er den enkelte entreprenør ansvarlig for udarbejdelse af egne beredskabsplaner inden arbejdet begyndes. Disse indsættes ligesom den overordnede beredskabsplan som bilag til denne PSS. Beredskabsplanerne opsættes desuden på infotavlen.

1. **Alarmering**

Alle entreprenører skal ved arbejde på pladsen altid medbringe en telefon med til brug for alarmering. Det er en god ide at installere ”112 app” på alle smartphones. ”112 app” er gratis og sikrer, at alarmcentralen kan se, hvor den der alarmerer, befinder sig.

1. **Øvrige regler for byggepladsen**

Se **Bilag 6** Bygherres sikkerhedsfolder.

**Bilag**

Bilag 1 Organisationsplan med aktører, adresser og kontaktoplysninger

Bilag 2 Byggepladstegninger for hver etage

Bilag 3 Tidsplan og herunder angivelse af det særlige farlige arbejde

Bilag 4 Aftaler om ansvar for fællesområder, kvalitetskrav, kontrol og periode

Bilag 5 Særligt farligt arbejde, særlige risici og eksisterende risici

Bilag 6 Bygherres sikkerhedsfolder – krav til byggepladsen

Bilag 7 Beredskabsplan

Bilag 8 Plan ved traumatiske hændelser og psykisk førstehjælp

Bilag 9 Arbejdsgivers risikovurdering og foranstaltninger ved særligt farligt arbejde